Spisak trenera AC Milana
AC Milan je nogometni klub iz Milana, koji nastupa u Seriji A. Ovaj hronološki spisak obuhvata sve trenere ili tehničke direktore (npr., trener koji je prešao dobnu granicu, trenutno postavljenu na 65 godina, i kome je dozvoljeno voditi profesionalni klub samo u saradnji s kvalificiranim trenerom) prvog tima Milana od osnivanja kluba 1899. Za svakog trenera navedeni su sezone koje je proveo u klubu, ukupni takmičarski omjer (pobjede, remiji i porazi) te trofeji osvojeni pod njegovim vodstvom. Uračunati su i privremeni treneri. Najtrofejnija osoba koja je predvodila Milan s klupe jest Nereo Rocco, koji je osvojio dvije titule u Seriji A, tri u Italijanskom kupu, dvije u Kupu evropskih šampiona, dvije u Kupu pobjednika kupova i jedan Interkontinentalni kup, što kao trener, što kao tehnički direktor. On je i najduže bio trener Milana, predvodivši klub u 459 utakmica (323 kao trener i 136 kao tehnički direktor) u pet mandata između 1961. i 1977, dok najduži pojedinačni mandat ima Carlo Ancelotti, koji je na klupi proveo sedam godina i 236 dana, od 6. novembra 2001. do 30. juna 2009.